གོ་རིམ་དང་པོ་ནི་བཟའ་ཟླ་དང་བྱིས་པ།ཕ་མ་བཅས་ཡིན།རིག་འཛིན་གྱི་ཕ་མ་ནི་གོ་རིམ་དང་པོའི་ཤུལ་འཛིན་མཁན་ལ་གཏོགས་པས།རིག་འཛིན་གྱི་ཤུལ་བཞག་རྒྱུ་ནོར་ཁོའི་ཕ་མ་གཉིས་ཀྱི་ཤུལ་འཛིན་བྱེད་འོས།ཡིན་ནའང་།ཁྱོད་དང་རིག་འཛིན་གཉིས་ཁྱིམ་གཅིག་ཏུ་སྡོད་དུས་མཉམ་དུ་ངལ་རྩོལ་བྱས་ཏེ་བསགས་པའི་རྒྱུ་ནོར་དང་སྒོར་མོ་ཡོད་པ་བདེན་དཔང་བྱེད་ཐུབ་ཚེ།ཁྱོད་ལ་རྒྱུ་ནོར་དེའི་ཕྱེད་ཀ་ཐོབ་པའི་དབང་ཆ་ཡོད་ཅིང་།གཞན་པའི་ཕྱེད་ཀ་དེ་རིག་འཛིན་གྱི་ཤུལ་བཞག་རྒྱུ་ནོར་དུ་གཏོགས་པས་ཁྱོད་ལ་ཤུལ་འཛིན་བྱེད་པའི་དབང་ཆ་མེད་ལ།རིག་འཛིན་གྱི་ཕ་མ་གཉིས་ཀྱི་ཤུལ་འཛིན་བྱེད་དགོས།རིག་འཛིན་ཤི་རྨས་བྱུང་བར་སྐྱིན་ཚབ་འཇལ་བའི་སྒོར་ཁྲི་བརྒྱད་ནི།རིག་འཛིན་ལ་དབང་བའི་ཤུལ་ནོར་ཡིན་ལ་དེ་རྒྱུན་འཛིན་དང་ཤུལ་འཛིན་བྱེད་མཁན་གྱི་བདག་དབང་ཁོའི་ཕ་མ་གཉིས་ལ་ཡོད་དོ།།